Épp most jöttünk meg Imperii falujából, csodálatos volt. Óriási kiváltságban részesültünk, hogy evangelizációt tarthattunk ott csütörtökön és pénteken, és Heidival együtt nagyon sok emberrel találkozhattunk. Amikor kimentünk a főnökükhöz, nagyon sok ember megtért, meggyógyult és megszabadult, csodálatos volt. Fantasztikus volt! Péntek reggel megáldottuk a törzsfőnököt, így beleegyezett abba, hogy tegyünk bármit amit csak szeretnénk. Csodálatos volt minden, amikor valaki azt mondta, hogy odajött egy ember kígyókkal. Ő egy varázslódoktor volt, és az élettársa is varázslódoktor volt, aki azonban leprás volt, nem voltak ujjai sem lábujjai csak kis csonkok. Három puffogó vipera volt a férfinél, melyek rendkívül mérges kígyók. Azért jött el, hogy megzavarja az összejövetelünket, de mi csak imádkoztunk, és odamentem hozzá, hogy beszéljek vele. Kihívás elé állítottam, mivel az Úr adott róla egy olyan kijelentést, hogy ő nagyon nagyon fáradt és azt mondtam neki: annyira elfáradtál már, belefáradtál a sötétségbe. És még most is néhányan, akik nézitek ezt, és azt mondjátok, hogy én belefáradtam a sötétségbe, a világosságra akarok jönni, ez nektek is szól. Ez az ember rám nézett, és azt mondtam neki el kell pusztítanod a kígyóidat, én már sok mérges kígyót megöltem, mivel bántani akartak. Ahogy ott ült a földön, láttam az úr dicsőségének fehérségét, amint megjelent a feje búbján. Ahogy leült, tudtam, hogy meg fog térni ma. Megölte tehát a kígyókat, ástunk egy hatalmas nagy gödröt a Jézus nevében, és a három mérges kígyót elégettük, és a varázsló doktor átadta életét Jézusnak, és az élettársa is. Annyira erőteljes volt, ahogy megjelent körülötte egy hatalmas békesség. Mintha maga Isten a dicsőség teljes békességét helyezte volna rá. Ott álltam a varázsló doktor mellett, lenézett a kezeire, és az alábbi történt: az összes kígyómarás következtében a vére, mely tele volt kígyó méreggel, elkezdett kifolyni a kezeiből. Ő bámulta a két kezét, én pedig rátettem a kezemet, és csak annyit mondtam a Jézus nevében - és Isten teljesen meggyógyította őt. Aki hisz és bemerítkezik, az megmenekül, de aki nem hisz, az elkárhozik, és ezek a jelek fogják követni azokat akik hisznek: az én nevemben kiűznek démonokat, új nyelveken szólnak, kígyót vesznek fel a kezeikkel, és azok nem ártanak nekik, és bármilyen mérgező-halálos dolgot isznak, az nem lesz ártalmas számukra, kezeiket a betegekre teszik és azok meggyógyulnak. Szóval megkérdeztem: szeretnél bemerítkezni? Azt mondta igen be akarok merítkezni! Megkérdeztem: szeretnétek elkötelezni magatokat egymás mellett és összeházasodni?

Azt mondta igen meg akarunk házasodni, méghozzá Isten színe előtt, mert most már Jézust akarjuk követni. Az Úr ekkor szólt hozzám, hogy adjam ennek a nőnek a rubint és gyémántkőből álló gyűrűmet. Azt mondtam: „Igen Uram!” -és mondd el neki, hogy ő egy hercegnő. Húzd fel az ujjára, és csókold meg a kezeit. De tudjátok, a nőnek nem voltak ujjai, mivel a lepra miatt letörtek, és teljesen lenyűgözte az, amit tettem. Egymás szemébe néztek, és ott a bemerítkezésük alatt a vízben elmondták a házassági fogadalmat egymásnak. Azt kérdeztem ekkor: akartok bemerítkezni most? Halleluja! Amit megláttam a saját szemeimmel, az Krisztus szeretetének és dicsőségének súlya, mely mindent legyőzött, és biztosítottuk őket afelől, hogy nem azért jöttünk, hogy harcoljunk, mivel teljesen elárasztott bennünket Krisztus szeretettel. Megjelent Isten hatalmas ereje, és az egész falu látta, hogy mi történt ezzel az emberrel. Mindenki ismerte, gyűlölte, és félt tőle, mivel annyira veszélyes volt, hogy a rendőrség sem tudta megállítani, senki nem volt képes megölni őt, de most már Isten embere lett, és az egész falu ezt végignézte. Most már teljesen szabadok minden démontól, az ellenség minden gonosz erejétől, és a kígyóktól, az összes boszorkányságtól-varázslástól, és jöttek, hogy megismerjék Jézust úgy, mint a Megváltójukat. Most már házasságban élnek, és be is merítkeztek. Ilyen időkben élünk!